Glagoljica je najstarije hrvatsko pismo. Prvo pismo kojim su Hrvati zapisivali svoj materinski jezik.

Važno je da svaki obrazovani Hrvat može biti sposoban pročitati glagoljička slova, a posebno se to odnosi na djecu u školama.

Na plakatu je istaknuta i mrežna adresa s koje se može preuzeti glagoljički font.

Uglata glagoljica razvijena je i njegovala se samo na hrvatskome govornom području i zato se smatra hrvatskom glagoljicom.

Glagoljica je fonološki uređeno pismo sastavljeno od tri osnovna elementa (križ, trokut, krug) koji se ponavljaju u svim slovima.

U njima se, osim kršćanske simbolike, naslućuju tragovi utjecaja orijentalnih pisama.

Zbog unutarnje sustavnosti glagoljica se smatra djelom darovita pojedinca, kakav je bio upravo Konstantin-Ćiril, filolog koji je poznavao brojne jezike i pisma.